text: [{"text_idx": "#000001", "text": "Isa ka inisyatibo sang DepEd Roxas City Schools Division ang paghanas sang mga manunudlo, ginikanan/home learning facilitators sa nagkalain-lain nga estratihiya agud madasig mag-antigo sa pagbasa ang mga Kinder to Grade 3 nga estudyante."}, {"text_idx": "#000002", "text": "Wala kita nagpangduha-duha nga magbulig agud matigayon ang 5-day training seminar nga ini agud masiguro naton nga ang tanan nga kabataan sa Roxas makahibalo magbasa."}]